دانييل دوبوف

دانييل دميترييفيتش دوبوف (بالروسى: Даниил Дмитриевич Дубов) لاعب شطرنج من روسيا. دوبوف اخد لقب الجراندماستر سنة 2011, لما كان عندو 14 سنة و 11 شهور و 14 يوم, وساعتها كان تانى اصغر واحد معاه اللقب فالعالم.

دوبوف هو بطل عالم سابق فالشطرنج السريع, لانه كسب بطولة العالم فالرابيد سنة 2018, ويعتبر برضو واحد من اقوى اللاعيبة الروسية مؤخر. دوبوف مصنف رقم 7 فروسيا و 34 فالعالم فى بناير 2023.

 مسيرته الشطرنجية 

 قبل حصوله على لقب الجراندماستر (2006-2011) 
دوبوف شارك فبطولات كتير للناشئين. فى البطولات الاوروبية للناشئين فالشطرنج, دوبوف اخد مادلية برونزية للاقل من 10 سنين ف2006, وفضية للاقل من 12 ف2008.

ف2009, دوبوف كسب بطولة المجوم الصغار فالعالم (Young Stars of the World) فمدينة كيريشى. وفنفس السنة, كسب برضو البطولات الروسية للناشئين تحت ال16 للشطرنج السريع ولعب مع الفريق الروسى الكسب المادلية الدهبية فالاولمبياد لتحت ال16.

ف2011, دوبوف لعب فالاولمبياد للناشئين تانى وبرضو كسب الدهبية مع فريق روسيا تحت ال16, الى جنب انو كسب بطولة موسكو للشطرنج الرابيد فنفس السنة.

 وصوله لبطولة العالم فالشطرنج السريع (2012-2018) 
بعد ما اخد دوبوف لقب الجراندماستر, ابتدا يلعب اكتر فالبطولة المفتوحة على اعلى مستوى. ف2012, شارك المركز الاول فالدورى الاعلى للبطولة الروسية مع نيكيتا فيتيوجوف ودميترى اندريكن واتأهل للسوبر الروسى.

ف2013, دوبوف لعب فالدورى التانى فبطولة تاتا ستيل بى فايك ان زى. لعب برضو فكاس العالم للشطرنج 2013, و اتعلبفيه سيرجى فيدورتشوك ورسلان بونوماريوف, بس خسر قصاد انطون كوروبوف فالجولة التالتة.

فى بطولة ايروفلوت المفتوحة ستة 2015, اتعادل دوبوف مع يان نيبومنياشى, بس خسر فكسر التعالدل و أخد المركز التانى.

ف2016, دوبوف اخد البرونزية فبطولة العالم للبليتز وكسب زميلو الروسى سيرجى كارياكن. وف2017, كسب الدورى الاعلى الروسى الكان فسوتشى, واتأهل للسوبر الروسى تانى, و أخد فيه البرونزية بعد ما غلب فلاديمير فيدوسييف فكسر التعادل مبين التالت والرابع.

واخير ف2018, دوبوف كسب بطولة العالم للشطرنج السريع (رابيد) قصاد ماجنوس كارلسن, شخريار ماميدياروف, وهيكارو ناكامورا. قبل البطولة, كان دوبوف برضو واحد من مساعدين كارلسن فبطولة العالم للشطرنج 2018 ضد فابيانو كاروانا.

 حياته الشخصية 
دانييل دوبوف من مواليد يوم 18 ابريل 1996 فى موسكو, فى عيلة شطرنجية, حيث كان ابوه وجده الاتنين لعيبة شطرنج, وبالذات جده, ادوارد دوبوف (1938-2018) كان برضو حكم شطرنج دولى.

دوبوف ابتدا يلعب شطرنج و هو عنده 6 سنين, واتعلم يلعب على ايد كزا كوتش, منهم اساتذة كبار زى الكساندر موروزيفيتش وبوريس جيلفاند.

 لينكات برانيه 

 مصادر 

تصنيف:لاعب شطرنج
تصنيف:شطرنج
تصنيف:لاعب شطرنج من روسيا